Kod dogradnje/dovršenja/rekonstrukcije nekretnine, postupak odobravanja stambenog kredita je kompliciran, nejasan i dug ponajviše zbog dokumentacije o nekretnini. Zato su tu stručnjaci s portala moj-bankar.hr kako bi vam potpuno besplatno olakšali sljedeće korake:
Podnošenje zahtjeva za kredit: Zahtjev za kredit klijent podnosi u poslovnici Banke ili putem ovlaštenog kreditnog posrednika. Ako idete sami u banku, ne mozete biti sigurni da ste odabrali najpovoljniji kredit. Uz zahtjev za kredit klijent prilaže i traženu dokumentaciju koja je potrebna za procjenu kreditne sposobnosti i dokazivanje namjene kredita(projekt i/ili troškovnik)  Za kredite sa zalogom na nekretnini potrebno je priložiti i procjenu vrijednosti nekretnine koja se daje u zalog.  Procjenu nekretnine klijent može dogovoriti i u Banci te tada procjenu obavljaju procjenitelji partneri Banke, međutim ako već imate procjenu ovlaštenog procjenitelja ona će biti priznata uz eventualnu reviziju.  Sam omjer procijenjene vrijednosti nekretnine i visine traženog kredita nije isti u svim bankama, često ovisi i o samoj lokaciji nekretnine, a kreće od 80 % i do 100 % procijenjene vrijednosti nekretnine.
Obrada kreditnog zahtjeva: Nakon prikupljene dokumentacije Banka pristupa obradi kreditnog zahtjeva. Tijekom obrade zahtjeva Banka može upotrijebiti podatke o klijentu s kojima sama raspolaže i podatke koje je dao klijent. Ako Banka ne može obaviti procjenu kreditne sposobnosti ili utvrditi prihvatljivost instrumenata osiguranja temeljem dostavljene dokumentacije, može tražiti od klijenta dodatnu dokumentaciju. Ako klijent ne želi pružiti informacije ili dokumentaciju potrebnu za procjenu i odobrenje kredita Banka će odbiti zahtjev za sklapanje ugovora o kreditu. Nakon obrade kreditnog zahtjeva Banka donosi odluku o odobrenju ili odbijanju kredita. Ako Banka donese negativnu odluku u najkraćem roku obavještava klijenta o istoj.
Izrada ugovorne dokumentacije: Nakon odobrenja kredita Banka o tome obavještava klijenta te priprema ugovornu dokumentaciju (ugovor o kreditu, suglasnost o zapljeni primanja, zadužnica i dr.). Ako su dogovoreni dodatni instrumenti osiguranja (npr. police i sl.), isti se prikupljaju prije izrade ugovorne dokumentacije.
Zaključivanje ugovora o kreditu: Ugovor o kreditu se ovjerava/solemnizira kod javnog bilježnika u tri istovjetna primjerka  od kojih jedan primjerak ostaje korisniku kredita, jedan primjerak ugovora za banku te jedan zemljišno-knjižnom odjelu zajedno sa zadužnicom i suglasnost o zapljeni primanja uz nazočnost založnog dužnika, te eventualnih sudužnika i jamaca.
Zasnivanje založnog prava na nekretnini (ako se radi o kreditu uz zasnivanje založnog prava): Prijedlog za uknjižbu založnog prava u korist Banke, zajedno s primjerkom solemniziranog ugovora o kreditu klijent dostavlja nadležnom općinskom sudu, zemljišno-knjižnom odjelu radi uknjižbe založnog prava; po uknjižbi založnog prava, a prije isplate kredita potrebno je dostaviti Banci izvadak iz zemljišnih knjiga s upisanim zalogom u korist Banke te Rješenje kojim se dozvoljava upis zaloga u korist Banke.
Način korištenje kredita: Nakon što klijent dostavi ovjerene/solemnizirane primjerke ugovora o kreditu Banka na temelju dokumentacije izrađuje nalog za korištenje odnosno plasman kredita. Nalog za plasman/isplatu kredita mora biti potpisan od strane klijenta te se sama isplata kredita odvija sukladno Odluci Banke.  Sama isplata kredita razlikuje se od banke do banke i uvelike ovisi radi li se o kreditu uz zasnivanje založnog prava ili o kreditu bez zasnivanja založnog prava na nekretnini, te da li klijent ima dokumentaciju za cijeli iznos koji je potrebno plasirati dio ili će dokumentaciju (račune, predračune) dostavljati periodično. Ako klijent namjerava graditi nekretninu u tranšama i sama isplata kredita će biti u tranšama (više isplata u određenom vremenskom roku do maksimalno godinu dana).  Ako klijent posjeduje sve račune odmah isplata se vrši na sljedeći način: kod kredita sa založnim pravom na nekretnini najčešće je moguće koristiti sredstva  većim dijelom isplatom  na račun klijenta, a manjim dijelom na na račun izvoditelja radova ili plaćanjem na osnovu izdanih računa( sredstva se pravdaju odgovarajućom dokumentacijom, a omjer sredstava ovisi o Odluci Banke). Kod kredita bez založnog prava na nekretnini maksimalan iznos isplate koji se vrši klijentu na račun manji je nego u slučajevima kada postoji zalog na nekretnini.  Klijent može ugovoriti s Bankom trajni nalog ili nalog za plaćanje kojim klijent ovlašćuje Banku da mjesečne obroke po kreditu naplaćuje s njegovih transakcijskih računa u Banci.